**EESTI ÜLIÕPILASTE 2022. a. LAHTISED**

**MEISTRIVÕISTLUSED KLASSIKALISES LAMADES SURUMISES**

**J u h e n d**

**1. EESMÄRK.**

Selgitada Eesti üliõpilaste parimad **klassikalises lamades surumises.** Propageerida jõutõstmise üksikala – lamades surumist- Eesti kõrgkoolides ja mujal.

**2. AEG JA KOHT.**

Võistlused toimuvad **laupäeval, 5. novembril 2022** algusega **kell 12:15 Tartus, Tartu Ülikooli Spordihoones**. **Kaalumine 11.00-11.45.**

**3. KORRALDAMINE.**

Võistlused organiseerib Eesti Akadeemiline Spordiliit koostöös Tartu Ülikooli Akadeemilise Spordiklubiga ja Tartumaa Spordiliiduga.

Võistluse raames selgitatakse eraldi välja ka Tartu Ülikooli ning Tartumaa noorte ja juunioride meistrid klassikalises lamades surumises.

Peakorraldaja on **Peep Päll (51 17 144).**

**4. OSAVÕTJAD.**

Võistlustest saavad osa võtta nii EASL-i liikmesõppeasutuste ja teiste Eesti kõrgkoolide üliõpilased (k.a. kadetid, magistrandid, doktorandid), kellel on kehtiv üliõpilaspilet (vanusepiiranguid ei ole), välisriikide kõrgkoolides õppivad Eesti kodanikud ning vilistlased, kes on lõpetanud õppeasutuse 2022. a., aga ka kõik teised soovijad-väljaspool arvestust (v.a. sportlased, kellel kehtib EJTL-i võistluskeeld). **Liikmeskoolide üliõpilastele on osalemine tasuta.**

Osalemistasu EASL-i **liikmeskonda mittekuuluvate** kõrgkoolide üliõpilastele ja töötajatele on 10 eurot, mida saab tasuda EASL-i pangaarvele (a/k EE462200221011374025) või sularahas kohapeal.

**6. VÕISTLUSTE SÜSTEEM.**

* Võisteldakse **klassikalises lamades surumises (ilma tugisärgita).**
* Võistlused viiakse läbi Rahvusvahelise Jõutõsteliidu (IPF) poolt tunnustatud võistlusmääruste alusel.
* Lubatud varustus: **randmesidemed ning tõsterihm.**
* **Kõik võistlejad peavad kasutama lühikest sportlikku riietust: soovituslikult võistlus-TRIKOOD (erandkorras lühikesi liibuvaid pükse ja T-särki) ja sportlikke sisejalatseid.**
* Võistleja on kohustatud kaalumisel ette näitama oma **võistlusvarustuse.**

**VÕISTLUSKORRALDUS**:

* Võisteldakse ringsüsteemis (iga võistleja sooritab esimese katse, siis kõik võistlejad teise katse jne).
* Esialgne võistlejate jaotamine gruppidesse selgub pärast eelregistreerimist.
* Korraldajatel on õigus võistlejate gruppide muutmiseks ka võistluspäeval, s.t. pärast kaalumise lõppu.
* Kõik käesolevas juhendis määratlemata küsimused lahendab kohtunike kogu koos EASL esindajaga võistlustel kohapeal. Hilisemaid pretensioone ei arvestata.
* Võistlema ei lasta haigussümptomitega sportlasi.
* Võistluspaigas on võimalik kasutada maske ja desinfitseerimisvahendeid.
* Võistluste ajakava

11.00– 11.45 kaalumine, 12.15 võistluste algus

**7. PAREMUSJÄRJESTUSE SELGITAMINE.**

* Mehed võistlevad kehakaalu kategooriates: kuni 74 kg; -83 kg; -93 kg; -105 kg; ja üle 105 kg, absoluutvõitja selgub IPF`i kehakaalu koefitsendi punktide alusel.
* Naised võistlevad kehakaalukategooriates -63 kg ja +63 kg.
* NB! juhul kui naisvõistlejaid on alla 5-e võistleja, selgitatakse paremus ainult IPF`i kehakaalu koefitsendi punktide alusel
* Võistkondlikku arvestusse läheb iga kooli 3 parema võistleja (s.h. üks naine) tulemus - IPF`i punktide kokku liitmisel.

**8. AUTASUSTAMINE.**

Meeste ja naiste võitjat üliõpilaste hulgas autasustatakse medali, diplomi ja auhinnaga, teist ja kolmandat kohta autasustatakse medali, diplomi ja meenega. Kui antud kaalukategoorias on osalejaid üks või kaks, siis meistritiitlit ja auhindu välja ei anta, osalejad saavad diplomi. Peetakse kõrgkoolidevahelist arvestust: 3 parima (s.h. üks naine) kogutud punktide summana. Võitja kõrgkool saab karika ja diplomi. Ühel koolil võib olla mitu võistkonda.

**9. MAJANDAMINE.**

EASL tasub võistluste tehnilise korraldamisega seotud kulud. Osavõtjate sõidu- ja kõik muud kulud kannavad lähetavad õppeasutused (klubid) või osavõtjad.

**10. REGISTREERIMINE.**

Kõik võistlejad **peavad olema eelnevalt registreeritud**, vastasel juhul võistlema ei lubata.

Võistleja andmed **(nimi, sünnikuupäev, kõrgkool, kaaluklass, kontakttelefon)** tuleb saata järgmistele e-mailidele: **peep.pall@ut.ee****,** **kady.kampus@gmail.com****, karl@easl.ee (NB! Kõigile 3-le!)**. Eelregistreerimine toimub **kuni 2. november** 2022.

**NB! Kui registreeritud võistleja soovib muuta oma kaalukategooriat, siis peab ta saatma selleks uue teavituse hiljemalt 03.11.2022.**

Esialgselt registreeritud võistlejad, kes ei soovi muuta kaalukategooriat, ei ole kohustatud saatma teistkordset võistlemise kinnitust, vaid on automaatselt lisatud võistlejate lõpliku nimekirja.

**Eelregistreeritud ja lõplikult registreeritud võistlejad avalikustatakse jooksvalt:**

[**www.easl.ee**](http://www.easl.ee) ja **powerlifting.ee/uudised**

KINNITAN

„05“. november 2022.a,

Ants Veetõusme,

EASL-i president